וְהָיָה כִּי תָבוֹא אֶל הָאָרֶץ"
הרוחניות הגבוהה ביותר נמצאת בגשמיות.
כִּי – והיה אם, מילת תנאי – יש התניות להגיע אליה, כדי לזכות בברכה שיש בה.
כִּי – מכיון; בגלל, היות – מכיוון ופעלת בהתאם להתניות זכית להגיע לכל הברכות שיש בארץ.
הביטוי לעלות לא"י או לרדת מישראל משקפים את המהות הרוחנית והברכה שיש בה.
ויש 'ארץ ישראל' פרטית לכל ישראלי, לעלות ולהתעלות בה ברוחניות ובגשמיות.
איך אפשר לזכות להתעלות בה ולזכות בברכה?
האדם והאדמה בחסדי שמים.
האדמה מאמנת את האדם לאמונה.
כל דבר ראשוני מלווה בשמחה. יש בו תוספת אנרגיה שנעדרת מהדברים הבאים אחריו.
מצוות ביכורים, מעניקה את הברכה.
בהודאה על כל הניסים שעשה לנו כשהוציאנו ממצרים ביד חזקה ובזרוע נטויה, באותות ובמופתים. לכל אחד יש מצרים משלו וכל יום ויום הוא יציאת מצרים פרטית, רק צריך להסכים לראות את כל הנסים בחיינו.
בהודיה על כל המציאות מראשית ועד אחרית – להכיר ולברך על הטוב ועל המוטב.
בשמחה – אותיות 'מחשבה' משם השמחה מתחילה.
רעיון מצוות ביכורים מדי יום מתחיל בהקדשת ראשית היום למתן שבח והודיה לבורא. עם הקימה בבוקר בברכה: "מודה אני לפניך… שהחזרת בי נשמתי". שמחה על עצם הווייתנו – הודיה והכרת הטוב ואם אפשר גם להגיע כבכור אחראי ולבקש על כלל אחינו ישראל.
אומר רבי נחמן "עיקר העצה כל הסוד הוא 'היום', בכל רגע ממש.
ההתמכרות היא שורש הרע המנהל כמעט כל אחד מאיתנו בתחום זה או אחר בחיים.
קללה היא רק עניין של תפיסת מציאות, שבאה לעורר אותנו לשנות – גם מה שנראה נורא זה הכול לטובה.
ראש ובראשית הם הבסיס לבוא אל הארץ שלך – להגיע לכלל הגשמה ב-מְטַר אַרְצְךָ.
חייבת להיות מטרה עם תכלית. כל הסוד הוא בכוונה כדי לכוון למטרה ב-מ.ט.ר.
ריח – מעורר לעשיה המביאה עמה שמחה ונחת בהגשמת המטרה.